Desviació cap al Turó

Estació de Montgat

Tombem a la dreta carrer avall

Turó de Montgat

50. Senderisme en tren: Turó de Montgat
INTRODUCCIÓ
El Turó de Montgat s´aixeca al nord d´aquest municipi del Maresme entre les estacions de tren de Montgat (R1, Adif) i Montgat Nord (R1, Adif). Té 36m d´altura i tot i la seva insignificança és un cim inclòs en la llista dels 100 Cims de la FEEC. És, evidentment el pic més baix de tota la llista i el cim més fàcilment assolible.
Tot i la seva escassa altura aquest turó ha estat al llarg de la història un punt important de control d´aquesta part de la costa catalana, sobretot de l´accés a la ciutat de Barcelona des del nord. Al llarg dels segles per aquest petit monticle hi han passat ibers, romans, musulmans i francesos. Tots en certa mesura hi han anat deixant empremtes arqueològiques al llarg de la història. Restes ibèriques, romanes, capelles, castells medievals així com jaciments submarins és el que algun dia hi va arribar a haver dalt d´aquest petit turó. Gairebé totes les restes van desaparèixer amb la construcció del primer túnel ferroviari l´any 1848.
El romans a més a més en deixaren el nom. Del ´Monte Katum´ (la muntanya dels gats) llatí passà a anomenar-se ´Muntgat´ als Usatges dels s. XIII per finalment aparèixer ja amb el nom actual de Montgat l´any 1357. Amb aquest historial no us estranyeu de veure una colònia de gats pels voltants de la cara sud del turó.
Al cim del Turó de Montgat s´hi fundà el 26 de novembre de 1876 l'Associació Catalanista d'Excursions Científiques, origen del Centre Excursionista de Catalunya. Desconeixem l´hora del dia de la fundació i desconeixem els horaris de pas del tren Barcelona-Mataró en aquell dia, però la línia ja existia (fou inaugurada el 1848), i per tant, sota els peus d´aquells primers excursionistes hi passaven trens a través del primer túnel ferroviari de l´Estat.